Ert tú lesandi, og hevur tú tørv á at lesa og skriva í friði og náðum nú um jóltíðir, so bjóðar Býarbókasavnið lestrarhøli í desember mánaða og inn í januar. Her kanst tú sum lesandi sita í friðarligum umhvørvi og arbeiða við uppgávum og lestri. Øll, sum eru undir hægri lesnaði, bæði útisetar og lesandi í Føroyum, eru vælkomin at nýta hølini. Lestrarhølini eru opin somu tíðir sum bókasavnið: Mánadag til hósdag kl. 9–20 Fríggjadag kl. 9–18 Leygardag kl. 10–17 Sunnudag kl. 14-17 Hentleikar Hølini hava arbeiðsborð og tráðleyst internet, og har er pláss fyri fýra lesandi í senn. Hølini liggja væl fyri á 2. hædd, á somu hædd sum útlánið og kopirúmið, so allir hentleikar eru í nánd. Í kopirúminum eru góðir møguleikar fyri at prenta og binda uppgávur inn. Á 1. hædd er møguleiki at eta matpakka. Og har er eisini møguleiki at keypa sær kaffi, te og aðrar heitar drykkir og okkurt søtt afturvið.